A magyar néptánc a magyar népművészet egyik ága, ének- vagy hangszerkísérettel előadott ritmikus mozdulatsor. A magyar néptánc szabályozott egyéni és páros formái a 17. és 19. század között keletkeztek.

A 17. század folyamán a körtáncok a nemesi társadalomban, a polgárság és a parasztság körében egyaránt elterjedtek voltak. A ma már csak karikázóként ismert tánctípus őrzi leginkább a körtáncok emlékét.

Ugyancsak a középkor táncvilágához kell sorolnunk a halottas táncot, célja a halál komor hangulatának felidézése és megőrzése.

A 16. és 17. századtól beszélhetünk a hajdútánc létezéséről. Amellett, hogy katonai funkciókkal is bírt, párbajszerű küzdelemként, illetve bemutatóként jellemzik a korabeli források. Ide sorolhatóak még a huszár-, illetve fegyvertáncok.

A 18-19. századi képi ábrázolások, már a fegyverrel táncoló csalogatós párost örökítik meg, melynek emlékét a páros botolók őrzik. Szintén a korszakra jellemző, az ugrós páros táncok, valamint az úgynevezett pásztortánc megjelenése. Szintén a korszak szülöttei közé tartoznak a verbunk, csárdás, legényes.

Fajtái szerint

• Csallóköz és Szigetköz

Csallóköz táncéletében a közelmúltig egymás mellett élt a verbunk szólóban és csoportosan járt formája.

• Rábaköz

Szóló és páros változatai mellett csoportosan is járták, mégpedig a körverbunk bemutatásának különböző színtereit összekötő vonuló táncként.(pl. Kocsma)

• Nyugat- és Közép-Dunántúl

A kanásztánc mellett ügyességi táncaink másik elterjedt típusa a söprűtánc. Phallikus változata a termékenységi rítusra utaló lakodalmi tánc emlékét idézi.

• Dél-Dunántúl

A magyar tánckultúra alaprétegét Somogy tánchagyománya őrzi. A magyar fegyvertánc-pásztortánc tradíció egyik jellemző képviselője a kanásztánc, melynek a keresztbe fektetett eszközök körül és felett járt ügyességi formulái a középkorig követhetők nyomon.

• Felső-Tisza vidéke

A Felső-Tisza vidékre jellemző új táncstílusban következetesen érvényesülnek a megváltozott táncos ízlés esztétikai normái. Ezt a verbunk és csárdás őrzi egyúttal a nemzeti romantika táncstílusának jellemző vonásait.

• Keleti palócok és matyók

Az északkeleti körtánc gyermekjátékszerű dallamokra járt, böjti falukerüléssel párosuló típusát a tardonai példánk, a csárdásból és futóból álló típust pedig a domaházi változat képviseli.